Instruks for driftsansvarlig
(Versjon 8)
Driftsleder skal føre det daglige tilsyn med skøyta og
sørge for at den er driftsklar til alle avtalte oppdrag.
Driftsleder "tilsettes" av styret.

Ansvarsområde:

Generelt.
1.	Har tilsynsanvar når styret bestemmer, se instruks for Tilsynsanvarlig.
2.	Se til at båten er driftsklar før hver tur. 
Blir kontaktet av booking eller medlemstur kontakt.
3.	Holde oversikt over sertifikater og fornyelser av disse. Holde kontakt med skipskontrollen og avtale besiktigelse ved slippsetting.
4.	Kontakte andre ansvarlige for oppgaver: Vedlikeholdsansvarlig, vask, m.m.
5.	Rapportere til styret om båtens tilstand.

Tilsynsansvar  (Kan overlates annen person i perioder bestemt av styret)
Daglig:
1.	Se til at Risør II og jolla er forsvarlig fortøyd. Dette er et ansvar overtatt av formannen. 
Avtale tilsyn med andre, ev formann, når driftsleder ikke er tilgjengelig, 
bortreist, sykdom  o.l.
2.	Se til at båten er presentabel og ship shape. Kontakte andre ansvarlige for å ordne opp hvis båten er forlatt i uorden. (vask under dekk, ryddig på dekk, seilpresenninger på, støttetaljer på, klaring klo masteringer, lufting luker om sommeren, tette luker for å holde på varmen i fyringssesongen)
3.	Påse lufting av luker og forpiggluke.
4.	Lense jolla eller dekket med presenning hvis den ligger på dekk i sommerhalvåret.
5.	Spyle dekket daglig i varme tider hvis båten ikke har vært i bruk og dekket spylt.
6.	Påse at batteriene har tilstrekkelig vann, er ladet og batteripoler fri for irr.
7.	Kontakte driftsleder eller dugnadsansvarlig når vedlikehold er påkrevet.

Vinter tillegg
8.	Holde båten frostfri eller på annen måte hindre frostsprengning av kraner og motor.
9.	Spa snø av båten. Holde cockpiten dekket.
10.	Jolla skal være på dekk når det er fare for is. Da skal den være dekket.

Før hver tur:
1.	Orden i stuerom; benker, forpigg m.m.
2.	Kart over aktuelle seilingsområder.
3.	Diesel
4.	Vann
5.	Oljesjekk på motoren
6.	Vann på batterier
7.	Lampeolje
8.	Lommelykter i stand med batterier
9.	Se til at det er rent under og over dekk

Godtgjørelse:
Styret kan avtale godtgjørelse for oppgaver definert i denne instruks, enten en fast godtgjørelse for hele året, eller pr klargjøring 
For arbeid utført utover denne instruks, for eksempel vedlikehold og reparasjoner, avtales timesats og lønn utbetales etter spesifiserte timelister.